**10. számú melléklet – Jogkövetkezmények**

A Támogató az ÁSZF 7.4.1 pontjában foglaltak mellett a Szerződéstől eláll, amennyiben:

1. a Kedvezményezett már nem felel meg a jogosultsági feltételeknek; kivéve, ha olyan jogosultsági feltételről van szó, amelynek változása életszerű vagy a projekt megvalósítása érdekében be kell következnie;

A Támogató az ÁSZF 7.4.2 pontjában foglaltak mellett a jogosult a Szerződéstől elállni, az igényelt támogatást teljes egészében vagy részben visszavonni amennyiben a kedvezményezett nem tesz eleget valamely, a Vidékfejlesztési Programban foglalt kötelezettségvállalásoknak, így különösen:

* a támogatási döntéstől számított legfeljebb 9 hónapon belül nem kezdi meg az üzleti terv végrehajtását;
* legkésőbb az üzleti terv megvalósításának megkezdésétől számított 6 hónapon belül az új tevékenység bejegyeztetése, illetve az új mikrovállalkozásra vonatkozó egyéni vagy társas vállalkozás befejezett megalapítása nem történik meg;
* legkésőbb a 4. naptári év végére nem teljesíti az üzleti tervben vállalt kötelezettségeket,
* az üzleti tervben vállalt időszak elteltével, legkésőbb a támogatás 4. lezárt gazdálkodási évében az új tevékenység, vagy az új mikro vállalkozás működése alapján kifizetett jövedelem nem eléri legalább az előző évi kötelező bérminimum mértékét.

**Tartalmi értékelési szempontok során vállalt kötelezettségekhez fűződő jogkövetkezmények**

Amennyiben a projekt végrehajtására rendelkezésre álló időtartam alatti ellenőrzések során megállapítást nyer, hogy a Kedvezményezett a tartalmi értékelési szempontok során vállalt kötelezettségeinek nem tett eleget, a támogatás jogosulatlanul igénybe vett támogatásnak minősül és köteles az alábbi táblázatban rögzített támogatási összeg visszafizetésére:

|  |  |  |  |
| --- | --- | --- | --- |
|  |  | **„A” oszlop** | **„B” oszlop** |
|  | **Tartalmi értékelési szempont** | **Valamennyi jogosulatlanul igénybevett többletpont után visszafizetendő összeg** | **Amennyiben a támogatási kérelemre adott összpontszám a jogosulatlanul igénybevett többletpont hiányában nem érte volna el a Döntés-előkészítő Bizottság által meghatározott támogathatósági határpontszámot, úgy a visszafizetendő összeg** |
|  | amennyiben a kedvezményezett a székhelyét vagy életvitelszerű tartózkodási helyét a 3. vagy a 4. mellékletben felsorolt tanyás településen, tanyagazdaságokon és aprófalvakon kívül helyezi | minden jogosulatlanul igénybevett többletpont után a hatályos támogatói okiratban meghatározott támogatási összeg 1%-a | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
|  | amennyiben a kedvezményezett a vállalt foglalkoztatotti létszámbővítési kötelezettségének nem tesz eleget[[1]](#footnote-1) | minden jogosulatlanul igénybevett többletpont után a hatályos támogatói okiratban meghatározott támogatási összeg 2,5%-a | minden jogosulatlanul igénybevett többletpont után a hatályos támogatói okiratban meghatározott támogatási összeg 5%-a |
|  | amennyiben a kedvezményezett a 290/2014. (XI. 26.) Korm. rendelet szerinti „Komplex programmal fejlesztendő járás”-ból nem „Komplex programmal fejlesztendő járás”-ba helyezi át székhelyét vagy életvitelszerű tartózkodási helyét | minden jogosulatlanul igénybevett többletpont után a hatályos támogatói okiratban meghatározott támogatási összeg 1%-a | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
|  | amennyiben kedvezményezett a 290/2014. (XI. 26.) Korm. rendelet szerinti „Fejlesztendő járás”-ból nem „Fejlesztendő járás”-ba helyezi át székhelyét vagy életvitelszerű tartózkodási helyét | minden jogosulatlanul igénybevett többletpont után a hatályos támogatói okiratban meghatározott támogatási összeg 1%-a | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
|  | amennyiben a kedvezményezett a 290/2014. (XI. 26.) Korm. rendelet szerinti „Kedvezményezett járás”-ból nem „Kedvezményezett járás”-ba helyezi át székhelyét vagy életvitelszerű tartózkodási helyét | minden jogosulatlanul igénybevett többletpont után a hatályos támogatói okiratban meghatározott támogatási összeg 1%-a | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
|  | amennyiben a kedvezményezett az üzleti tervben tett innovatív megoldás alkalmazási vállalásának nem tesz eleget | minden jogosulatlanul igénybevett többletpont után a hatályos támogatói okiratban meghatározott támogatási összeg 1%-a | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
|  | amennyiben a kedvezményezett az üzleti tervben tett környezeti és klíma-adaptációs szempontok érvényesítési vállalásának nem tesz eleget | minden jogosulatlanul igénybevett többletpont után a hatályos támogatói okiratban meghatározott támogatási összeg 1%-a | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |
|  | amennyiben a kedvezményezett az üzleti tervben tett minősítési rendszerben való részvételi vállalása megszűnik | minden jogosulatlanul igénybevett többletpont után a hatályos támogatói okiratban meghatározott támogatási összeg 1%-a | minden jogosulatlanul igénybevett többletpont után a hatályos támogatói okiratban meghatározott támogatási összeg 2%-a |

Amennyiben több tartalmi értékelési szempont vonatkozásában kerül megállapításra a jogosulatlan igénybevétel, úgy az „A” oszlopban rögzített egyes szankciók összegét össze kell vonni, mely eredményezheti a Döntés-előkészítő Bizottság által meghatározott támogathatósági  
határpontszámot alá csökkenést, mely esetben a „B” oszlopban rögzített jogkövetkezmény kerül alkalmazásra.

1. A 2. pontban foglalt jogkövetkezmény A) „Nem mezőgazdasági tevékenységek elindításának támogatása - Mezőgazdasági tevékenységek diverzifikációja” célterület esetén a fejlesztéssel érintett új tevékenység bejegyeztetését követő hónaptól a második kifizetési kérelem jóváhagyásának időpontjáig alkalmazandó.; B) Nem mezőgazdasági tevékenységek elindításának támogatása - mikrovállalkozás indítása célterület esetén az egyéni vagy a társas vállalkozás befejezett megalapítását és tevékenységének bejelentetését követő hónaptól egészen a második kifizetési kérelem jóváhagyásának időpontjáig alkalmazandó. [↑](#footnote-ref-1)