5. számú melléklet

**Kitöltési útmutató**

**Nem mezőgazdasági tevékenységek elindításának támogatása – Mezőgazdasági tevékenységek diverzifikációja, mikrovállalkozás indítása című pályázati felhívás üzleti tervéhez**

**A felhívás kódszáma: VP6-6.2.1-16**

Tartalomjegyzék

[Bevezető 2](#_Toc450568624)

[*I.* *Megalapozottság és fenntarthatóság* 3](#_Toc450568625)

[*II.* *Innovatív tartalom* 6](#_Toc450568626)

[*III.* *Pénzügyi terv* 7](#_Toc450568627)

[*IV.* *Költséghatékonyság* 7](#_Toc450568628)

[*V.* *Környezeti és klíma-adaptációs szempontok érvényesítése* 8](#_Toc450568629)

[*VI.* *A tervezett tevékenység vonatkozásában releváns minősítési rendszerben való részvétel vállalása* 8](#_Toc450568630)

# Bevezető

A jelen kitöltési útmutató célja, hogy segítséget nyújtson a pályázó számára az üzleti terv kérdéseinek értelmezéséhez, az adatlap kitöltéséhez.

Mindenekelőtt kérjük, hogy az adatlap kitöltése folyamán mindvégig törekedjen a világos, könnyen érthető, tömör és pontos megfogalmazásra.

A pályázatban megadott információk alapul szolgálnak a pályázat elbírálásánál, segítik a projektmegvalósítás nyomon követhetőségét, ellenőrzését.

Az üzleti terv egyes kérdéseihez kapcsolódóan csatolandó dokumentumokat elektronikus úton, szkennelés útján előállított olvasható formában kell csatolni a kérelemhez.

Kérjük, ügyeljen arra, hogy az adatok összhangban álljanak a pénzügyi terv adataival és a támogatási kérelem egyéb dokumentumaival!

*Felhívjuk figyelmét, hogy a kérdéseknél feltüntetett megengedett karakterszámnál több a cellákba nem írható!*

|  |  |  |
| --- | --- | --- |
| **Üzleti terv fejezeteinek értékelése** | | **Maximálisan elérhető pontszám** |
| **I.** | **Megalapozottság és fenntarthatóság** | **30 pont** |
| **II.** | **Innovatív tartalom** | **15 pont** |
| **III.** | **Pénzügyi terv** | **5 pont** |
| **IV.** | **Költséghatékonyság** | **5 pont** |
| **V.** | **Környezeti és klíma-adaptációs szempontok érvényesítése** | **5 pont** |
| **VI.** | **A tervezett tevékenység vonatkozásában releváns minősítési rendszerben való részvétel vállalása** | **5 pont** |
| **Összesen:** | | **65 pont** |

# *Megalapozottság és fenntarthatóság*

**Ismertesse, hogy jelenleg milyen tevékenysége(ke)t végez, és ez(eke)t mióta folytatja, amennyiben az 1. célterületre pályázik! Amennyiben a 2. célterületre pályázik, válaszként tüntesse fel, hogy nincs jelenlegi tevékenysége, mivel induló mikrovállalkozásként nyújtja be a támogatási kérelmét!**

(1500 karakter)

Amennyiben az 1. célterületre pályázik, ismertesse fő tevékenység(ei)t, alátámasztva mennyiségi (pl.: terület nagyság (ha), átlagos éves állatállomány száma (db), stb.) jellemzőkkel.

Amennyiben a 2. célterületre pályázik, válaszként tüntesse fel, hogy nincs jelenleg működő vállalkozása és egyéni vállalkozói tevékenységet sem folytat, mivel természetes személyként nyújtja be a támogatási kérelmét.

**Mutassa be az újonnan létrehozni kívánt nem mezőgazdasági tevékenységét /tevékenységeit! Mutassa be, milyen célt kíván elérni az új nem mezőgazdasági tevékenység(ek) elindításával!**

(1500 karakter)

Mutassa be, hogy a pályázat megvalósítása során milyen új nem mezőgazdasági tevékenysége(ke)t tervez megvalósítani! Röviden fogalmazza meg a projekt célját! Kérjük, hogy válaszait szöveges értékeléssel adja meg! A célok megadásánál gondoljon például az alábbiakra: a diverzifikált tevékenységi kör adta biztonságosabb jövedelemtermelő képesség, a pályázó számára rendelkezésre álló erőforrások és lehetőségek nagyobb fokú kihasználása, stb.

**Ismertesse, hogy milyen tárgyi eszközök, immateriális javak, végzettségek és engedélyek szükségesek az új nem mezőgazdasági tevékenység folytatásához! Részletesen fejtse ki, hogy ezek közül melyekkel rendelkezik már, és melyek azok, amiket a projekt megvalósítás időszaka alatt kíván beszerezni!**

(1500 karakter)

Mutassa be, hogy az új nem mezőgazdasági tevékenységéhez milyen tárgyi eszközökre (például: ingatlan, szerszámok, gépek, stb.), illetve immateriális javakra (például: bérleti jog, licenc, szoftver, stb.) van szüksége, továbbá ezek közül melyek azok, amelyekkel a támogatási kérelem benyújtásakor már rendelkezik! Amennyiben a tervezett tevékenység esetén releváns adja meg, hogy milyen kötelezően előírt képzettségek, végzettségek, illetve engedélyek szükségesek a tervezett tevékenység folytatásához és mutassa be, hogy ezekkel rendelkezik-e már, illetve a megvalósítási időszakon belül mikorra tervezi ezeket megszerezni! Az időpont megadásánál kérjük, vegye számításba, hogy egyes tevékenységek a kötelezően előírt képzettségek, végzettségek, illetve engedélyek nélkül nem folytathatóak!

**Sorolja fel az új nem mezőgazdasági tevékenysége során keletkező termékeit, szolgáltatásait! Adja meg várhatóan milyen piaci, értékesítési lehetőségei lesznek! Milyen módon tervezi az új termékek, szolgáltatások értékesítését?**

(1500 karakter)

Mutassa be az új nem mezőgazdasági tevékenysége révén létrejövő termékeit, szolgáltatásait! Milyen módszereket kíván használni az előállított termékek, illetve nyújtott szolgáltatások értékesítéséhez? Mutassa be, hogy működnek-e hasonló, vagy azonos tevékenységi körrel rendelkező vállalkozások az Ön tervezett vállalkozása környezetében (az érintett településen, illetve a szomszédos településeken), térjen ki rá, hogy mivel kívánja a vállalkozását megkülönböztetni a versenytársaitól!

**Mutassa be röviden a vállalkozás által értékesíteni kívánt termékeinek, nyújtandó szolgáltatásainak leendő vásárlóit! Fejtse ki a tervezett terméke(i), szolgáltatása(i) iránti vevői igényt, szükségletet!**

(1500 karakter)

Kik lesznek a termékeinek, szolgáltatásainak a vásárlói? Gondoljon az alábbiakra: lakosság, gazdasági szervezetek, önkormányzat, stb. Melyek azok az előnyök, amelyek miatt az Ön terméke, szolgáltatása mellett döntenek? Mutassa be, hogy ezeket az igényeket hogyan veszi figyelembe a tervezett tevékenység indítását megelőzően és annak végzése során! Térjen ki arra, hogy végzett-e piackutatási tevékenységet (pl.: kérdőívezés, interjúkészítés, stb.) a vállalkozás megkezdését megelőzően, hogy felmérje a piaci igényeket! Amennyiben igen, annak eredményét kérjük, röviden mutassa be és csatolja a piackutatás eredményéről készült összefoglaló dokumentumot!

**Az új nem mezőgazdasági tevékenysége kapcsán milyen, a leendő vevőkkel kapcsolatos kockázatokkal számol? Milyen módon igyekszik csökkenteni a tervezhető kockázatokat?**

(1500 karakter)

Kérjük, mutassa be röviden, hogy milyen negatív események, kedvezőtlen hatások befolyásolhatják az új tevékenysége révén előállított termékek, illetve nyújtott szolgáltatások leendő vevőinek vásárlási szándékát, igényét! Kérjük, legalább kettő lehetséges kockázatot vegyen számításba és mutasson be!

Mutassa be, hogyan tervezi kezelni a kockázatokat és mivel kívánja megelőzni az esetlegesen jelentkező negatív események bekövetkezését!

Amennyiben nem számol kockázatokkal a vevőkkel kapcsolatban, kérjük, röviden indokolja meg! Kérjük, ebben az esetben is több kockázati szempont kizárását indokolja meg!

**Milyen, az új tevékenység indításával és végzésével kapcsolatos kockázatokkal számol? Milyen módon igyekszik csökkenteni a tervezhető kockázatokat?**

(1500 karakter)

Mutassa be az új nem mezőgazdasági tevékenység elindításakor és folytatásakor tervezhető kockázatokat, és ismertesse az azok csökkentésének érdekében tett elképzeléseit! Kérjük, legalább kettő lehetséges kockázatot vegyen számításba és mutasson be!

Gondoljon például az alábbiakra:

* jogszabályokban bekövetkező változás
* időjárási kockázatok
* pénzügyi, finanszírozási kockázatok
* esetleges alvállalkozókkal, külső kivitelezőkkel kapcsolatos kockázatok

Mutassa be, hogyan tervezi kezelni a kockázatokat és mivel kívánja megelőzni az esetlegesen jelentkező negatív események bekövetkezését!

Amennyiben nem számol kockázatokkal a fejlesztés megvalósítása és működtetése során, kérjük, röviden indokolja meg! Kérjük, ebben az esetben is több kockázati szempont kizárását indokolja meg!

**Kérjük, adja meg az igénybe venni kívánt saját erőt!**

Kérjük, hogy ha a támogatási összeg mellett tervezi saját erő felhasználását is az új nem mezőgazdasági tevékenysége elindításához,akkor adja meg annak tervezett összegét!

**Kérjük, adja meg az igénybe venni kívánt banki hitelt!**

Kérjük, hogy ha a támogatási összeg mellett tervezi piaci konstrukciójú banki hitel felhasználását az új nem mezőgazdasági tevékenysége elindításához,akkor adja meg annak tervezett összegét!

**Kérjük, adja meg az igénybe venni kívánt támogatott kamatú banki hitelt!**

Kérjük, hogy ha a támogatási összeg mellett tervezi támogatott kamatozású banki hitel felhasználását az új nem mezőgazdasági tevékenysége elindításához,akkor adja meg annak tervezett összegét!

**Kérjük, adja meg az igénybe venni kívánt tagi kölcsönt!**

Kérjük, hogy ha a támogatási összeg mellett tervezi tagi kölcsön felhasználását az új nem mezőgazdasági tevékenysége elindításához,akkor adja meg annak tervezett összegét!

**Kérjük, adja meg, hogy igénybe vesz-e hitelgaranciát!**

Kérjük, hogy a legördülő listában megjelenő „igen” vagy „nem” válasszal adja meg, hogy igénybe vesz-e hitelgaranciát!

**Kérjük, adja meg az igénybe venni kívánt egyéb forrást!**

Kérjük, hogy ha a támogatási összeg mellett tervezi az előzőekben felsoroltakon kívül egyéb forrás felhasználását az új nem mezőgazdasági tevékenysége elindításához,akkor adja meg annak tervezett összeget!

**Kérjük, nevezze meg az igénybe venni kívánt egyéb forrást!**

Kérjük, adja meg milyen egyéb forrás igénybevételét tervezi!

**Az elindítani kívánt új nem mezőgazdasági tevékenysége miképpen járul hozzá a megvalósítási helyként szolgáló település, illetve esetlegesen a környező települések élhetőbbé, vonzóbbá tételéhez? Kérjük, soroljon fel több szempontot!**

(1500 karakter)

Az új tevékenysége miképpen járul hozzá, hogy a települése vagy akár annak térsége élhetőbbé váljon? Gondoljon például az alábbiakra: a település gazdaság és társadalom fejlődéséhez való hozzájárulás, a településen korábban nem elérhető új termék, szolgáltatás elérhetővé válása, stb.

**Kérjük, mutassa be az új nem mezőgazdasági tevékenysége megkezdésétől számított további 5 évre vonatkozó fejlesztési, beruházási terveit! Kérjük, mutassa be ezeket a tervezett fejlesztés(eke)t és annak/azoknak időbeli ütemezését!**

(1500 karakter)

Kérjük, sorolja fel és időben helyezze el az ezen pályázat keretein túl a vállalkozás létrehozásától számított 5 éven belül megvalósítandó további fejlesztési terveit! Mutassa be, hogy milyen forrásokat tervez felhasználni a fejlesztésekhez! Térjen ki arra, hogy ezen fejlesztések, beruházások megvalósításához tervezi-e a Vidékfejlesztési Program pályázati lehetőségeit igénybe venni.

# *Innovatív tartalom*

Mutassa be, hogy a megvalósítandó új tevékenység kapcsán milyen, a vállalkozás számára innovatívnak tekinthető beruházás valósul meg!

**Tervez-e termék-, illetve szolgáltatás innovációt? Ha igen, kérjük, mutassa be!**

(1500 karakter)

Mutassa be, hogy a megvalósítandó új tevékenység(ek) eredményeként milyen, az előállítani kívánt termék(ekk)el, illetve nyújtandó szolgáltatás(okk)al kapcsolatos innovatív tartalom valósul meg, illetve milyen új, akár innovatívnak tekinthető termékek előállítására, szolgáltatások nyújtására kerül sor, ezek miben jelentenek innovációt! Amennyiben végzett előzetes piackutatást (pl.: kérdőívezés, interjúkészítés, stb.) az új termékek, új szolgáltatások bevezetése kapcsán, mutassa be annak eredményeit, amelyekre a termék-, illetve szolgáltatás innovációt alapozta és csatolja a piackutatás eredményéről készült összefoglaló dokumentumot!

**Tervez-e marketing-innovációt? Ha igen, kérjük, mutassa be!**

(1500 karakter)

Mutassa be, hogy a megvalósítandó új tevékenységhez kapcsolódóan milyen marketing-innovációs (pl.: csomagolás, piaci szegmentálás, új márka, reklámfelületek alkalmazása, árképzés, stb.) tartalom valósul meg! Amennyiben több marketing- innovációs tényező is megvalósul, kérjük, valamennyit mutassa be!

**Tervez-e technológiai innovációt? Ha igen, kérjük, mutassa be!**

(1500 karakter)

Mutassa be, hogy az új tevékenység elindításához kapcsolódóan beszerzésre kerülő eszközök, gépek, berendezések, informatikai rendszerek, megvalósuló építmények, stb. miben jelentek innovatív megoldást!

**Tervez-e értékesítési móddal kapcsolatos innovációt? Ha igen, kérjük, mutassa be!**

(1500 karakter)

Mutassa be, hogy az új tevékenységhez kapcsolódóan megváltozó, valamint újonnan előállítani kívánt terméke(i) és nyújtani kívánt szolgáltatása(i) értékesítése során, milyen új, az eddigi gyakorlatától eltérő értékesítési módo(ka)t kíván alkalmazni és indokolja, hogy miért dönt az új értékesítési módok bevezetése mellett!

**Mutassa be, hogy milyen egyéb innovatív megoldásokat tervez megvalósítani a fejlesztés során!**

(1500 karakter)

Kérjük, mutassa be, hogy milyen, az innovatív tartalom korábbi válaszain túlmutató, egyéb innovatív tartalom valósul meg az új tevékenység elindítása kapcsán!

# *Pénzügyi terv*

**Töltse ki az üzleti terv részét képező pénzügyi tervet! A pénzügyi terv kitöltésében segítséget nyújt a „Segédlet az üzleti terv részét képező pénzügyi terv kitöltéséhez” elnevezésű dokumentum**.

# *Költséghatékonyság*

**Mutassa be, hogyan érvényesül a fejlesztés megvalósítása során a költséghatékonyság!**

(1500 karakter)

Mutassa be, hogy a projekt megvalósítása során hogyan érvényesül a költséghatékonyság elve! Hogyan biztosítja, hogy a projekt végrehajtása során a támogatási összeg felhasználása a költséghatékonysági szempontok figyelembe vételével valósul meg? Kérjük, válaszát szövegesen és számadatokkal is támassza alá!

Kérjük, ügyeljen arra, hogy az adatok összhangban álljanak a pénzügyi terv adataival és a támogatási kérelem egyéb dokumentumaival!

# *Környezeti és klíma-adaptációs szempontok érvényesítése*

**Az új nem mezőgazdasági tevékenysége megvalósításakor figyelembe veszi-e a klímaváltozás hatásainak enyhítését? Amennyiben igen, ezt milyen módon teszi?**

(1500 karakter)

Kérjük, mutassa be, hogy az új nem mezőgazdasági tevékenysége végzésekor milyen módon veszi figyelembe azt, hogy az új tevékenység a lehető legkisebb környezeti terheléssel járjon! Gondoljon például az energia-, víztakarékos berendezések alkalmazására, a tevékenység végzése során keletkező hulladékok ártalmatlanítására, újrahasznosított anyagok alkalmazására, stb.

# *A tervezett tevékenység vonatkozásában releváns minősítési rendszerben való részvétel vállalása*

**Vállalja-e, hogy az új nem mezőgazdasági tevékenysége vonatkozásában teljesíteni fogja a második kifizetési kérelem benyújtásáig, valamely – a támogatással megvalósított tevékenység szempontjából releváns - minősítési rendszer előírásait (pl.: „falusi szálláshely napraforgóval” tanúsító védjegy, Patkós minősítés, Szellemi Tulajdon Nemzeti Hivatala által kiadott védjegy vagy oltalom), vagy rendelkezni fog minőségirányítási rendszer tanúsítvánnyal (pl.: ISO9001, ISO14001) az új tevékenységéhez kapcsolódóan?**

(1500 karakter)

Kérjük, adja meg, hogy melyik minősítési, illetve minőségirányítási rendszer előírásának való megfelelést vállalja! Felhívjuk a figyelmét, hogy amennyiben vállalja a minősítési, illetve minőségirányítási rendszer tanúsítvány megszerzését, akkor a pályázati felhívás *5.3 A támogatás mértéke, összege 4) pontjában* szereplő kifizetési kérelemhez csatolnia kell az igazoló tanúsítványt!