**Értékelési szempontok**

**Nem mezőgazdasági tevékenységek elindításának támogatása - Mezőgazdasági tevékenységek diverzifikációja, mikrovállalkozás indítása**

**A felhívás kódszáma: VP6-6.2.1-16**

4.4 Kiválasztási eljárásrend és kiválasztási kritériumok

4.4.1. Kiválasztási eljárásrend

A Felhívásra beérkező támogatási kérelmek a 272/2014. (XI.5.) Korm. rendelet alapján standard kiválasztási eljárásrend alapján kerülnek elbírálásra.

Az Irányító Hatóság a támogatási kérelmekről való döntés megalapozására Döntés-előkészítő Bizottságot hív össze.

Az eljárás során a 272/2014. (XI.5.) Korm. rendelet szabályai szerint lehetőség van hiánypótlásra, illetve tisztázó kérdés feltevésére. Az eljárás során a 272/2014. (XI.5.) Korm. rendelet szabályai szerint nincs lehetőség szóbeli egyeztetésre.

Az eljárásrendre vonatkozó további információk az ÁÚF c. dokumentum 3.1. pontjában találhatóak (A támogatási kérelmek benyújtásának és elbírálásának módja).

Jelen felhívás keretében támogatásban részesülhetnek azon projektek, amelyek megfelelnek a vonatkozó jogszabályi feltételeknek, a Felhívásban, és azok mellékleteiben foglalt kritériumoknak, valamint az alábbi kritériumoknak:

4.4.2. Kiválasztási kritériumok:

1. Nem hiánypótoltatható jogosultsági kritériumok:

* a támogatást igénylő átlátható szervezetnek minősül az államháztartásról szóló 2011. évi CXCV. törvény (a továbbiakban: Áht.) 1. § 4. pontja és 50. § (1) bekezdés c) pontja szerint,
* Mezőgazdasági termelés nem mezőgazdasági termeléssel történő diverzifikációja esetén illetékes Polgármesteri Hivatal vagy kormányablak által kiállított igazolás, hogy a vállalkozás székhelye a benyújtást megelőző év január 1. napján már az 3. számú melléklet szerinti településen található és azóta is folyamatosan ott helyezkedik el

|  |
| --- |
| Javaslat: Egyetértünk azzal, hogy a nem mezőgazdasági diverzifikáció esetén a benyújtást megelőző évben már jelen legyen  a vállalkozás, kérjük, hogy a “Nem mezőgazdasági tevékenységségek elindításának támogatása - mikrovállalkozás indítása” esetén is írják elő ugyanezt a kötelezettséget elkerülendő a szabályozással esetlegesen visszaélni készülő nagyvárosi vállalkozók tömeges vidékre bejelentkezését. Tehát csak a 2015-ben már helyben lakók legyenek jogosultak a javaslatunk szerint. |

* Amennyiben a fenti nem hiánypótoltatható jogosultsági kritériumoknak a támogatási kérelem nem felel meg, akkor a támogatási kérelem hiánypótlási felhívás nélkül elutasításra kerül.
* A 272/2014. Korm. Rendelet 57/C. § (6) bekezdése értelmében az EMVA támogatások esetében lehetőség van adategyeztetésre.

2. Hiánypótoltatható jogosultsági szempontok:

* A támogatási kérelem elkészítése során csatolandó mellékletek. (A Felhívás 5. pontja szerint)
* Életvitelszerű tartózkodási hely igazolásához a lakcímet igazoló hatósági igazolvány másolata vagy az ügyfél lakhelye szerint illetékes Polgármesteri Hivatal vagy kormányhivatal által kiállított 30 napnál nem régebbi igazolás

Amennyiben a fenti hiánypótoltatható jogosultsági kritériumoknak a támogatási kérelem nem felel meg, akkor hiánypótlási felhívásra kerül sor.

|  |  |  |  |
| --- | --- | --- | --- |
|  | **Tartalmi értékelési szempont** | **Adható pontszám** | **Értékelés alapja** |
| 1 | Tanyás településeken, tanyagazdaságokban és aprófalvakban megvalósuló fejlesztések | 10 | A Felhívás 4. és 8. számú melléklete |
| Javaslat: A tanyás településen és aprófalvas településen megvalósuló fejlesztésekre adandó +10 pont nagyon sok, javasoljuk csökkenteni ezt a pontszámot 5 pontra. | | | |
| 2 | Pozitív foglalkoztatás vállalása |  | A támogatást igénylő nyilatkozata |
| 2 | Nem mezőgazdasági tevékenységségek elindításának támogatása - mikrovállalkozás indítása esetén önfoglalkoztatás mellett, 1 fő vállalása részmunkaidőben | 10 |  |
| 2 | Nem mezőgazdasági tevékenység indítása -Mezőgazdasági tevékenységek diverzifikációja esetén önfoglalkoztatás mellett, 1 fő vállalása teljes állásban | 10 |  |
| Észrevétel: A részmunkaidőnél nem tiszta, hogy mennyi időre vonatkozik az 1800 órás foglalkoztatás (az 1800 óra lényegében 1 éves 8 órás munkaviszonyra, tehát teljes munkaidős foglalkoztatásra jön ki). Az is kérdéses, hogy vajon ezt hányadik évtől kell bevállalni.  Észrevétel 2.: Kezdő mikrovállalkozás indulásánál (12 millió Ft támogatásnál) az is eredmény, ha a pályázó 5 év alatt stabil vállalkozóvá növi ki magát és önfoglalkoztatóvá válik. Több fő foglalkoztatása irreális elvárás.  Javaslat: Ekkora összegű támogatás mellett egy második fő foglalkoztatása irreális elvárás, kérjük  a +10 pont csökkentését. Még jobb megoldás lenne a szempont törlése, azaz kizárólag az önfoglalkoztatás elvárása. | | | |
| 3 | A 290/2014. (XI. 26.) Korm. rendelet szerinti fejlesztendő járásokban és azokhoz tartozó településeken megvalósuló fejlesztések előnyben részesítése. |  | 290/2014. (XI. 26.) Korm. rendelet |
| 3 | Komplex programmal fejlesztendő járásban | 15 |  |
| 3 | Fejlesztendő járásban | 12 |  |
| 3 | Kedvezményezett járásban | 10 |  |
| Javaslat: A fejlesztendő járások ilyen mértékű pozitív diszkriminációja ellehetetleníti a nem fejlesztendő járásból pályázók nyerési esélyét, holott ők is munkahelyet teremtenek. A 10-15 pontos pluszpontozás nagyon igazságtalan, kérjük mérsékelni max. 5 pontra. | | | |
| 4 | Üzleti tervben megfogalmazottak minősége |  | Üzleti Terv |
| 4 | Megalapozottság | 15 |  |
| 4 | Fenntarthatóság | 10 |  |
| 4 | Innovatív tartalom | 15 |  |
| Javaslat: Az üzleti terv „innovatív tartalmára” túlzott a 15 pont. Javasoljuk a szempontot max. 5 ponttal értékelni. Indoklás: A felhívás célja nem elsődlegesen az innováció (arra más felhívások fognak megjelenni), hanem a nem mezőgazdasági tevékenység indításával történő gazdasági több lábon állás biztosítása, valamint egyéb helyi szükségleteket kiszolgáló árutermelő vagy szolgáltató mikrovállalkozás indításának előmozdítása. Egy fejlesztendő tanyás térségben, vagy aprófalvakban, elmaradott térségekben az alapvető szolgáltatások kialakítása fontos elsősorban és nem kimondottan az innovációt kell preferálni. Persze ettől még fontosak az innovatív megoldások, de nem ilyen súllyal. | | | |
| 4 | Költséghatékonyság és jövedelmezőség | 10 |  |
| 4 | Környezeti és klíma-adaptációs szempontok érvényesítése. | 5 |  |
| 4 | A projekttel releváns minősítési rendszerben való részvétel vállalása | 5 |  |
| Javaslat: A minősítési rendszer nem minden esetben releváns (pl. autószerelő, építész stb), önhibáján kívül ne fosszunk meg senkit 5 ponttól. | | | |
| 5 | Összesen | 100 |  |
| Észrevétel: Az értékelési szempontokkal szerezhető pontszámok összértéke jelenleg 95 és nem 100 pont.  Javaslat: Összességében úgy látjuk, hogy kellene esetleg még más pontozási szempont is, hogy igazságosabban kerüljenek elosztásra a pontok. Jelen kiírás túlzottan preferálja a hátrányos helyzetű tanyás, aprófalvas 2 főt foglalkoztató és minősíthető vállalkozásokat, más projekteket szinte “kizár”. A fejlettebb térségekben is óriási érdeklődés van az induló mikrovállalkozók részéről. A célunk, hogy ennek a pályázatnak köszönhetően az ország egész területén indulhassanak új vállalkozások, ne csak “foltokban”. Javasoljuk a pontozást úgy átalakítani, hogy a pályázón kívül álló szempontok minimális arányt képviseljenek (pl. milyen térségben valósul meg a projekt), és a projekt minőségével kapcsolatos szempontok pedig domináljanak (pl. fenntarthatóság). | | | |

A tartalmi értékelési szempontok alapján maximálisan 100 pont adható. Amennyiben az Ügyfél az 1-3 pont alapján megfogalmazott szempontoknak nem felel meg, akkor az adható pontszám: 0.

|  |
| --- |
| Észrevétel: Nem tiszta a mondat jelentése. Ha ez azt jelenti, hogy az a projekt amelyik nem irányul pozitív foglalkoztatásra és nem aprófalvas, tanyás illetve hátrányos helyzetű térségben helyezkedik el az nulla pontot kap és így kizárásra kerül a támogatásból, az elfogadhatatlan. |

Az Üzleti Terv esetében elérendő minimális pontszám 42 pont, ha az ügyfél az üzleti terv értékelése során nem érte el a 42 pontot, kérelme elutasításra kerül.